b'\n_START_ARTICLE_\nFizikinis dydis\n_START_PARAGRAPH_\nFizikinis dydis \xe2\x80\x93 dydis, nusakomas mas\xc4\x97s, j\xc4\x97gos, srov\xc4\x97s stiprio ar kitomis s\xc4\x85vokomis, vartojamomis fizikos moksle. Fizikinis dydis yra i\xc5\xa1rei\xc5\xa1kiamas jo skaitmenin\xc4\x97s vert\xc4\x97s (kiekybin\xc4\x97s charakteristikos) ir matavimo vieneto (dimensijos arba kokybin\xc4\x97s charakteristikos) sandauga. 1822 metais matavimo vieneto savoka pirmasis \xc4\xafved\xc4\x97 pranc\xc5\xabz\xc5\xb3 mokslininkas Furj\xc4\x97. \xc5\xa0ie vienetai apibr\xc4\x97\xc5\xbeti tarptautiniu susitarimu ir vadinami tarptautine vienet\xc5\xb3 sistema, SI sistemos vienetais arba tiesiog SI vienetais (pranc. Systeme International). Visi dyd\xc5\xbeiai skirstomi \xc4\xaf pagrindinius ir i\xc5\xa1vestinius._NEWLINE_Skai\xc4\x8diuojant fizikinio rei\xc5\xa1kinio reik\xc5\xa1m\xc4\x99, veiksmai atliekami ne tik su skaitmenin\xc4\x97mis kintam\xc5\xb3j\xc5\xb3 vert\xc4\x97mis, bet ir su j\xc5\xb3 vienetais. Pavyzd\xc5\xbeiui, 8 m / 2 s = 8/2 m/s = 4 m/s (greitis). I\xc5\xa1vestos fizikos formul\xc4\x97s da\xc5\xbenai patikrinamos atliekant veiksmus vien su vienetais ir \xc5\xbei\xc5\xabrint, ar gaunamo dyd\xc5\xbeio dimensija yra tokia, kokios tikimasi.'